အိန္ဒိယက ကက်ရှ်မီးယားဒေသသို့ ထောင်ချီသောတပ်ဖွဲ့ဝင်များ ထပ်မံ အင်အားဖြည့်တင်း
Channel: EPN MEDIA GROUP
Date: 11/11/2021

အိန္ဒိယက ကက်ရှ်မီးယားဒေသသို့ ထောင်ချီသောတပ်ဖွဲ့ဝင်များ ထပ်မံ အင်အားဖြည့်တင်း

EPN

နိုဝင်ဘာ ၁၁

 မကြာသေးမီ သီတင်းပတ်များအတွင်း သံသယဖြစ်ဖွယ်ရာ သူပုန်များ၏ ပစ်မှတ်ထား သတ်ဖြတ်မှုများ ကြောင့် အိန္ဒိယနိုင်ငံက ကမ္ဘာပေါ်တွင် စစ်အင်အား အထူထပ်ဆုံးတပ်ဖြန့်ထားရာ ကက်ရှ်မီးယားဒေသသို့ ထောင် ချီသောတပ်ဖွဲ့များ ထပ်မံ စေလွှတ်ခဲ့သည်။

 ပြိုင်ဘက် ပါကစ္စတန်နိုင်ငံနှင့် တစ်ပိုင်းစီ ခွဲဝေထားသည့် ဟိမဝန္တာဒေသရှိ ကက်ရှ်မီးယားဒေသ၌ တပ်ဖွဲ့ ဝင် ၅၀၀၀၀၀ ထက်မနည်း အိန္ဒိယနိုင်ငံက တပ်စွဲထားသည်မှာ ဆယ်စုနှစ်ချီ ကြာမြင့်ခဲ့ပြီဖြစ်သည်။

 “တပ်ဖွဲ့ဝင် ၂၅၀၀ ဝန်းကျင် ရောက်ရှိလာခဲ့ပြီး ကက်ရှ်မီးယားချိုင့်ဝှမ်းဒေသတစ်ခုလုံးမှာ တပ်ဖြန့်ထားပါ တယ်” ဟု ဗဟိုအရံရဲတပ်ဖွဲ့ ပြောရေးဆိုခွင့်ရှိသူ အဘီရမ်ပန်ကတ်ဂျ်က ပြောကြားသည်။

 အိန္ဒိယ နယ်ခြားစောင့်တပ်ဖွဲ့များ အပါအဝင် အရံတပ်ဖွဲ့ဝင် ၅၀၀၀ ခန့်ကို ယခုအပတ်အတွင်း ကက်ရှ်မီး ယားဒေသသို့ စေလွှတ်လျက်ရှိကြောင်း အမည်မဖော်လိုသည့် ရဲအရာရှိတစ်ဦးက ပြောကြားသည်။

 ရဲ၊ အိန္ဒိယမြောက်ပိုင်းမှ ရွှေ့ပြောင်းလုပ်သားများနှင့် ဆစ်နှင့် ဟိန္ဒူဘာသာဝင်များ အပါအဝင် လူအများ အပြား ပြီးခဲ့သောလအတွင်း လုပ်ကြံသတ်ဖြတ်ခံခဲ့ရသည်။

 လုပ်ကြံသတ်ဖြတ်မှုများကို ကက်ရှ်မီးယားလွတ်လပ်ရေး သို့မဟုတ် ပါကစ္စတန်နိုင်ငံနှင့် ပေါင်းစည်းလို သည့် ၁၉၈၉ ခုနှစ်ကတည်းက တိုက်ခိုက်လာခဲ့သည့် သူပုန်အုပ်စုများက လုပ်ဆောင်ခဲ့သည်ဟု ယူဆရသည်။

 တပ်ဖြန့်လိုက်သည့် တပ်ဖွဲ့များက ယခုအခါ ဆရီနာဂါမြို့တော်တစ်လျောက် စစ်ဆေးရေးဂိတ်သစ်များ တည်ဆောက်လျက်ရှိကြောင်း သိရသည်။

 ၁၉၄၇ ခုနှစ်တွင် ဗြိတိန်နိုင်ငံမှ လွတ်လပ်ရေးရပြီးနောက်ပိုင်း မူဆလင်အများစုနေထိုင်ရာ ကက်ရှ်မီးယား ဒေသကို အိန္ဒိယနှင့် ပါကစ္စတန်ထိန်းချုပ်သော ဒေသနှစ်ခုအဖြစ် ခွဲဝေခဲ့သည်။

--ကိုးကား--
ဗွီအိုအေ
Ref; India Sends Thousands More Troops to Restive Kashmir